OpenLLM-France/wikimedia huggingface dataset:
# Tesem

Tesem txakurra Antzinako Egiptoko ikonografian sarri agertzen den ehiza-txakurraren izen generikoa da. Belarriak puntan eta isatsa kurbatua zerabilten txakurrak ziren, tankeran gaurko Mediterraneo aldeko podenkoen antzekoa (eta haien arbaso, agian); bereziki Maltako faraoi txakurra eta Siziliako Cirneco dell'Etna delakoa aipatu izan dira tesemen ondorengo gisa.

## Antzinako Egiptoko txakurrak

Antzinako Egipton zituzten txakurren artean, erbi txakurrak bazirela uste da ikonografiatik, batzuk Saluki eta Sloughi arrazen antzekoak ziren xarlango modukoak, eta besteak tesem hauek. .
Tesemak monumentuetan eta horma-pinturetan nabarmen ageri ziren; haien gorputz mehea belarri punta-zorrotzekin apaindua identifikagarria da oso. Kolorezko margoetan azal gris horixka zutela ikusten da, hanka luzeak eta bekoki zabal irtena. Haren eskeletoaren egitura gertuago zegoen terrier modernoetatik, xarlango modernoarenatik baino. Egipotar mitologian Abutiu txakurrak eta Anubis jainkoak zuten itxura ere tesem txakurrei lotua dago.

## Konparaketa egungo arrazekin

Antzinako txakur haiek gaur egungo podenkoekin duten antza ikusteko...

## Erreferentziak

* Artikulu hau, osorik edo zatiren batean, ingelesezko wikipediako «Tesem» artikulutik itzulia izan da, 2022-05-27 data duen 1090137911 bertsioa oinarritzat hartuta. Sartze-datarik ez duten erreferentziak, edo 2022-05-27 baino lehenago datatuak, jatorrizko artikulutik ekarri dira itzulpenarekin batera.
* ↑ Mormino, Vincenzo. «The Sicilian Hound» Best of Sicily Magazine.
* ↑ Petr Fismol. Pharaoh hound - el Negma kennel. Elnegma.com.
* ↑ Life in ancient Egypt. .
* ↑ Life in ancient Egypt. .
* ↑ (Ingelesez) Day®, National Purebred Dog. (2017-06-28). «What Breed was Abuwtiyuw, One of the First Dogs Whose Name We Know?» National Purebred Dog Day® (Noiz kontsultatua: 2022-10-31).

## Kanpo estekak

* Datuak: Q39187
* Multimedia: Tesem / Q39187
# Tesi (txosten akademikoa)

Tesia maila akademiko batera heltzeko osatu eta epaimahai baten aurrean azaldu eta defendatzen den txosten akademikoa da, gehienetan ikerketa-lan bati lotua.
Hezkuntza sisteman modu eskalonatuan antolatzen da.
* Gradu Amaierako Lana (bachelor's thesis ingelesez eta Bachelorarbeit alemanez) gradu titulua eskuratzeko
* Master Amaierako Lana (master's thesis ingelesez eta Masterarbeit alemanez) master titulua eskuratzeko
* Doktorego-tesia doktore titulua eskuratzeko

## Kanpo estekak

* Datuak: Q1266946
* Multimedia: Academic theses and dissertations / Q1266946
# Cuveglio

Cuveglio Italiako udalerri bat da. Vareseko probintzian kokatuta dago, Lombardia eskualdean. 3.294 biztanle ditu, 7,53 kilometro koadroko azaleran banatuta.

## Mugakideak

Cuvegliok honako udalerri hauekin egiten du muga:
Casalzuigno Cassano Valcuvia Castello Cabiaglio Duno Rancio Valcuvia Cuvio

## Kanpo estekak

* Datuak: Q39467
* Multimedia: Cuveglio / Q39467
# Cutts (Shetland)

Cutts, Eskoziako Shetland uhartediko etxalde bat da, Mainland uharteko Trondra uhartetxoan.

## Kanpo estekak

* Datuak: Q5197013
* Multimedia: Cutts / Q5197013
# Cutty Sark

Cutty Sark britainiar belaontzi bat da, luzaroan Txinatik Erresuma Batura artean te kargak ekartzen eta Australiatik artilea ekartzen jardun zuen. Clipper motako ontzia hau munduko itsasontzi ospetsu eta mitikoenen artean dago.
Gaur egun Londres hirian dagoen Greenwich auzoko kai batean ikusgai dago. 2007ko maiatzaren 21ean zaharberritze prozesuan zegoela sute batek kaltetu zuen.

## Izena

Izena Robert Burns eskoziar olerkariaren Sam O'Shanter olerkian agertzen den fikziozko pertsonaia den Nannie Dee sorgin hegalariaren "Cutty Sark" ezizenari zor dio. Eskozierazko ezizen honek euskaraz "Atorra Motz" esan nahi du.

## Historia

1869an Eskoziako Dumbarton hiriko Scott & Linton ontziolan eraiki eta urte bereko azaroaren 22an itsasoratu zen.
Cutty Sark ontzia garai hartan puri-purian zegoen Txina eta Londres arteko te merkataritzan jarduteko helburuz eraiki zen. Izan ere, merkataritza honek Erresuma Batura zetorren lehenbiziko te denboraldiko karga zekarrenari sekulako dirtzak irabazteko aukera ematen zion, Britainia Handian tearen kontsumoak etengabeko gorakada baitzuen.
Clipper motako ontziak diseinu bereziko ontziak ziren eta ordurarteko belaontziek baino abiadura handiagoak hartzeko gai ziren, Cutty Sark berak bere markarik onena 24 orduko nabigazioan 360 itsas milia (666 kilometro) nabigatzea lortu zuen, bataz besteko 15 korapiloko (27,7 km/ord.) abiaduran.
Baina XIX. mendearen amaieraldera baporeontzien agerpenarekin belaontzien gainbehera geldiezina etorri zen, baporeontziak Suezko kanala igarotzeko gai izateaz gain euren karga eramateak askoz ere fidagarri eta maizagoak baitziren. Orduan Cutty Sark ontziak Australiako artile kargak ekartzeari ekin zion. Richard Woodge kapitain trebearen agindupean artile kargak 67 egun eskasetan garraiatzera ere iritsi zen.
1895ean Cutty Sark ontzia Ferreira portugaldar ontziolari saldua izan zen eta honek Ferreira izena ipini zion. Halere, portugaldar eskifaiak ontziari Pequena Camisola deitu ohi zion, eskozierazko jatorrizko izenaren portugesezko itzulpena.
1916an guztiz zaharberritua eta Hego Afrikako Lurmutur Hiriko portuan goleta bilakatua izan zen, Maria do Amparo berrizendatua izan zelarik.
1922an Wilfred Dowman britainiar kapitainak erosi eta bere jatorrizko itxura berrezarri zion.
* 1916an ohialak guztiz zabaldurik.

## Bitxikeria

Cutty Sark ontziak izen bereko Cutty Sark whiskyari izen ematen dio.

## Informazio praktikoa

* Helbidea: King William Walk, London SE10 9HT
* Ordutegia: 10:00 - 16:15
* DLR geltokia: Cutty Sark for Maritime Greenwich

## Kanpo estekak

* Cutty Sark ontziaren webgune ofiziala (Ingelesez)
* Datuak: Q171255
* Multimedia: Cutty Sark (ship, 1869) / Q171255
# Cutzamala de Pinzón (udalerria)

Cutzamala de Pinzón Mexikoko udalerri bat da. Guerrero estatuan kokatua dago. 2010ean 21.388 biztanle zituen 1.336,76 km²ko azaleran. Herriburua [[Cutzamala de Pinzón (Cutzamala de Pinzón)|Cutzamala de Pinzón]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1998007
* Multimedia: Cutzamala de Pinzón Municipality / Q1998007
# Die Walküre

Die Walküre (euskaraz: «Walkiria») Richard Wagner musikagilearen hiru ekitaldiko opera erromantikoa da, Nibelungoaren eraztuna zikloaren parte dena. Municheko Antzerki Nazionalean estreinatu zuten 1870eko ekainaren 26an.
Opera honen zatirik ezagunena «Walkirien kabalkada» da, gerlari erdi-jainkosak deskribatzen dituen hirugarren eta azken ekitaldiaren sarrera. Wagner eskandinaviar mitologian oinarritu zen lan hau idaztean, bereziki Volsunga sagan eta Edda poetikoan. Konpositorearen bertsio sinplifikatuan, valkiriak Wotan jainkoaren eta ama lurra, Erda jainkosaren alabak dira. Germaniar Olinpoa, Valhalla, nibelungoen zelatatik defendatzeko eta batailan hildako heroien arimak jasotzeko dontzeila gerlari gisa sortuak ziren.

## Pertsonaiak

| Pertsonaia | Tesitura | Estreinaren antzezle-zerrenda, 1870-6-26 (zuzendaria: Franz Wüllner) | Ziklo osoaren estreinaren antzezle-zerrenda, 1876-8-14 (zuzendaria: Hans Richter) |
| Gizakiak ||||
| Siegmund | tenor | Heinrich Vogl | Albert Niemann |
| Sieglinde | soprano | Therese Vogl | Josephine Schefsky |
| Hunding | baxu | Kaspar Bausewein | Josef Niering |
| Jainko-jainkosak ||||
| Wotan | baxu-baritono | August Kindermann | Franz Betz |
| Fricka | mezzosoprano | Anna Kaufmann | Friederike Grün |
| Walkiriak ||||
| Brünnhilde | soprano | Sophie Stehle | Amalie Materna |
| Gerhilde | soprano | Karoline Lenoff | Marie Haupt |
| Ortlinde | soprano | Henriette Müller | Marie Lehmann |
| Waltraute | mezzosoprano | Hemauer | Luise Jaide |
| Schwertleite | kontralto | Emma Seehofer | Johanna Jachmann-Wagner |
| Helmwige | soprano | Anna Possart-Deinet | Lilli Lehmann |
| Siegrune | mezzosoprano | Anna Eichheim | Antonie Amann |
| Grimgerde | mezzosoprano | Wilhelmine Ritter | Hedwig Reicher-Kindermann |
| Rossweisse | mezzosoprano | Juliane Tyroler | Marie Lammert |

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-08-01).
* ↑ Millington, Barry, ed. The Wagner Compendium: A Guide to Wagner's Life and Music. Londres: Thames & Hudson, 301 or. ISBN 978-0-500-28274-8..
* ↑ Roberta Frank (2005). Wagner's Ring, North-by-Northwest, University of Toronto Quarterly, vol. 74, pp. 671–676.
* ↑ Stanley R. Hauer (1991). Wagner and the Völospá (sic), 19th-Century Music, vol. 15, pp. 52–63.

## Kanpo estekak

* Datuak: Q324319
* Multimedia: Die Walküre / Q324319
# Die Welt

Die Welt (euskaraz Mundua) Alemaniako Berlin hiriburuan egunero eta goizez argitarataratzen den egunkari bat da. Ideologia kontserbadorea du. 1946ko apirilaren 2an Erresuma Batuko Okupazio Indarrek The Times egunkaria oinarritzat hartuz sortu zuten. Egunkari honek egunero 209.000 ale inguru saldu ohi ditu, eta 130 herrialdetan eros daiteke. Berlin eta Hanburgon tokian-tokiko argitarapenak burutu ohi ditu, 2002. urtean zehar Bavariaan ere argitalpen berezi bat burutu zuelarik. Bremen hirian ere egunero eskeini ohi duen tokian-tokiko gehigarri bat ere badu. Halere bere egoitza nagusia Berlin hiriburuan du.
Egunkari honen jabea Axel Springer AG argitaletxea da, hots, Bild egunkaria argitalatzen duen argitaletxe berbera delarik.

## Kanpo estekak

* Die Welt egunkariaren webgunea (Alemanez)
* Datuak: Q29872
* Multimedia: Die Welt (newspaper) / Q29872
# Die bleierne Zeit

Die bleierne Zeit 1981eko Margarethe von Trotta alemaniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Bi ahizpa Bigarren Mundu Gerra ondorengo garaian hazi dira: Juliane kazetari eta Marianne iraultzaile bilakatuko dira.

## Aktoreak

* Jutta Lampe: Juliane
* Barbara Sukowa: Marianne
* Julia Biedermann: Marianne, 16 urte
* Ina Robinski: Juliane, 17 urte
* Rüdiger Vogler: Wolfgang
* Doris Schade: ama
* Vérénice Rudolph: Sabine
* Luc Bondy: Werner
* Franz Rudnick: aita

## Kanpo estekak

* Datuak: Q703966
# Die Puppe

Die Puppe 1919ko Ernst Lubitsch alemaniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Artisau batek panpin mekaniko bat sortu du neska gazte baten lekua har dezan, honek ez baitu bere senargaia denarekin ezkondu nahi.

## Aktoreak

* Ossi Oswalda: Ossi / panpina
* Victor Janson: Hilarius
* Hermann Thimig: Lancelot
* Max Kronert: Baroia
* Marga Kohler: Hilariusen emaztea
* Gerhard Ritterband: ikaslea
* Jakob Tiedtke: abadea

## Erreferentziak

* ↑ www.sansebastianfestival.com

## Kanpo estekak

* Datuak: Q151596
* Multimedia: Die Puppe (1919) / Q151596
# Die Römischen Inschriften von Tarraco

Die Römischen Inschriften von Tarraco. Madrider Forschungen, bere laburduraz ezagunagoa, RIT, Géza Alföldy, erromatar epigrafiaren hungariar ikerlaria eta bildumariaren katalogoa da. Berlinen argitaratu zen 1975. urtean. Bertan, Tarragonan aurkitutako erromatara garaiko idazkunak jaso zituen, eta antzinako Tarracoko epigrafeak identifikatzeko, bertan ematen zaien katalogo zenbakia erabiltzen da erromatar epigrafia eta historiako idazlanetan. Tarragona hiriak du Hispania zenaren osoko epigrafia bilduma handiena, eta Tarraco hiriburua zenez eta bere probintzia osoko herritarrak erakartzen zituenez, Hispania Tarraconensis osoari buruzko informazioa ematen du.
Egungo Hego Euskal Herriko lurretan zeuden hiriak eta conventus-ak, probintzia horren barnean zeudenez, Antzinako euskal historiaren ikerketan ere kontuan hartu behar den katalogoa da.
Géza Alföldy, bere garaiko erromatar epigrafista eta historialari garrantzitsuenetakoa izan zen.

## Erreferentziak

* ↑ (Gaztelaniaz) Gorostidi Pi, Diana. (2013). «Géza Alföldy y las inscripciones romanas de Tarraco (1975-2011): novedades y nuevas perspectivas.» Jordi López Vilar; Géza Alföldy (koord.): Tarraco Biennal, actes. 1er Congrés Internacional d'Arqueologia i Món Antic. Homenatge a Géza Alföldy. Tarragona, 2012ko azaroaren 29-30 eta abenduaren 1.. , 135-143 or. ISBN 978-84-616675-2-9..
* ↑ Alonso Troncoso, Víctor. (2012-06). «Géza Alföldy: De Roma a Europa, pasando por Hispania» Argos 35 (1): 195–199. ISSN 1853-6379. (Noiz kontsultatua: 2023-03-23).

## Kanpo estekak

* Datuak: Q117273580
# Die Welle

Die Welle («Olatua») 2008an egindako Alemaniako film bat da. Hamar astean, 2,3 milioi pertsonak ikusi zuten Alemanian, eta mundu osoan ere arrakasta handia izan zuen. Dennis Gansel izan zen zuzendaria eta antzezle nagusiak Jürgen Vogel, Frederick Lau, Jennifer Ulrich eta Max Riemelt dira. Ron Jones irakasle kaliforniarrak egindako giza esperimentu batean —«hirugarren olatua» izenekoan— oinarrituta dago.

## Argumentua

Irakaskuntza ertaineko institutu batean garatzen da istorioa, Alemaniako hiri batean. Rainer Wenger irakasle erdi anarkista batek autokrazia gobernu-formari buruzko jarduera bat lantzea proposatzen die ikasleei, gobernu totalitarioak zertan datzan azaltzeko.
Ikasleak nazkatuta daude nazismoari buruz eztabaidatzeaz, gai hori etengabe agertzen baita Alemaniako eskoletan eta, azkenean, haserre daude: "Tira ba, naziak kaka hutsa ziren. Mezua ulertu dugu". Irakasleak galdera hau egiten die: "Beraz, ez duzue uste Alemanian beste diktadura bat posiblea denik?", eta ikasleak eszeptiko agertzen dira eta ez dute uste nazionalsozialismoaren itzulera egiazko arriskua denik.
Irakasleak, orduan, ikasleen artean esperimentu bat egitea erabakitzen du, masak manipulatzea zer erraza den erakusteko.
Kalterik gabeko ideia batzuen inguruko kontuekin hasten da (diziplina, erkidego-sentimendua), baina egun gutxitan, hura guztia egiazko mugimendu bilakatzen da eta horri izen bat eman diote: Olatua.

## Kanpo estekak

* Datuak: Q157973
# Die Zeit, die Tag und Jahre macht, BWV 134a

Die Zeit, die Tag und Jahre macht, BWV 134a, euskaraz Denbora, Egun eta Urteen egile, Johann Sebastian Bach musikagilearen kantata sekular edo serenata bat da. Köthen hirian, Leopoldo Anhalt-Köthenekoaren gortean 1719ko Urteberria ospatzeko konposatu zuen, egun horretan estreinatu baitzen.

## Kanpo estekak

* Die Zeit, die Tag und Jahre macht kantata entzungai, Youtube.com (Ingelesez)
* Datuak: Q1138421
# Die fetten Jahre sind vorbei

Die fetten Jahre sind vorbei 2004ko Hans Weingartner austriar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Jan, Peter eta Jule bere bizitzaz disfrutatzen duten hirukote bat da. Mundu aldatu nahi eta ekintza ez-biolentoak egiten duen "The edukators" taldea osatuko dute. Baina Jule gizon biez maitementzean dena aldatuko da.

## Aktoreak

* Daniel Brühl : Jan
* Julia Jentsch : Jule
* Stipe Erceg : Peter
* Burghart Klaussner : Hardenberg

## Kanpo estekak

* Datuak: Q157975
# Die Sehnsucht der Veronika Voss

Die Sehnsucht der Veronika Voss 1982ko Rainer Werner Fassbinder alemaniar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
1955eko Munichen Robert Krohn kirol-kazetariak Veronika Voss ezagutuko du. Hau gainbeheran dagoen baina Hirugarren Reich garaian ospetsua izandako aktorea da. Epeka-epeka, Robertek bere miseria eta frustrazioak ezagutuko ditu.

## Aktoreak

* Rosel Zech: Veronika Voss
* Hilmar Thate: Robert Krohn
* Cornelia Froboess: Henriette
* Annemarie Düringer: Marianne Katz
* Doris Schade: Josefa
* Erik Schumann: Dr. Edel
* Peter Berling: argazki-zuzendaria
* Günther Kaufmann: soldadua
* Sonja Neudorfer: kondesa
* Lilo Pempeit: Chehm
* Volker Spengler: zuzendaria
* Johanna Hofer: Treibel andrea
* Rudolf Platte: Treibel jauna
* Armin Mueller-Stahl: Max Rehbein

## Kanpo estekak

* Datuak: Q703188
# Die Toten Hosen

Die Toten Hosen (alemanieraz Hildako Prakak) Düsseldorfen sortutako punk musika taldea da. Alemanieraz abestuta, hamarkadetan zehar arrakasta lortu dute Alemanian. Hogei urte baino gehiagoko bizitzan, taldearen kantak umoretsu eta zentzurik gabe izatetik seriotasunera igaro dira, auzi politikoei, arrazakeria esaterako, erreparatuta.
Lehenengo singlea "Wir sind bereit" (Prest gaude) 1982an plazaratu zuten, eta estreinako albuma, "Opel-Gang", hurrengo urtean. Garai horretan doan jotzen omen zuten, baldin eta alkohol hornidura aski bazuten eta, zerbait apurtzekotan, ordaintzeko beharrik ez bazuten.
Milagarren kontzertuan, Düsseldorfen 1997ko ekainaren 28an emana, 60.000 zale baino gehiago bildu ziren. Rieke Lax neska holandarra zendu zen publikoan. Segurtasunak kanta lasaiak abes zitzaten eskatu behar izan zien entzuleria ez beldurtzeko.

## Kanpo estekak

* Datuak: Q32461
* Multimedia: Die Toten Hosen / Q32461
# Terence Stamp

Terence Henry Stamp (Stepney, Londres, 1938ko uztailaren 22a) ingeles aktore bat da. Bere aktore ibilbide profesionala 1962. urtean hasi eta 60 filma baino gehiago antzeztu izan ditu, guzti honek eskarmentu handiko aktorea bilakatu du.
Antzezlan ugari eta hauen artean paper oso ezberdinak antzeztu izan ditu. Berak antzeztutako filma nabarmenen artean honako hauek daudelarik: The Collector (1965), Superman (1978), Superman II (1980), Wall Street (1987), Young Guns (1988), The Adventures of Priscilla, Queen of the Desert (1994), Star Wars Episode I: The Phantom Menace (1999), The Limey (1999), Valkyrie (2008) eta Esan bai (2008).

## Iruditegia

* 1973an.
* 2009an.

## Kanpo estekak

* Terence Stamp aktorearen webgunea ofiziala (Ingelesez)
* Terence Stamp aktorearen IMDBko fitxa ikusgai (Ingelesez)
* Datuak: Q77298
* Multimedia: Terence Stamp / Q77298
# Terenci Moix

Ramón Moix i Messeguer edo Terenci Moix (Bartzelona, Katalunia, 1942ko urtarrilaren 5a - 2003ko apirilaren 2a) idazlea izan zen. Gaztelaniaz zein katalanez idatzi zuen, eta haren lanik nabarmenenetakoak izan ziren No digas que fue un sueño, El sueño de Alejandría eta El sexe dels ángels.
Enfisemak jota hil zen, erretzaile handia baitzen.

## Bibliografia
### Gaztelaniaz

* Besaré tu cadáver eta El desorden (1965).
* Nuestra Virgen de los mártires (1983).
* Amami, Alfredo! Polvo de estrellas (1984).
* No digas que fue un sueño (1986).
* El sueño de Alejandría (1988).
* Garras de astracán eta La herida de la esfinge (1991).
* Suspiros de España (1993).
* Venus Bonaparte (1994).
* Mujercísimas (1995).
* El amargo don de la belleza (1996).
* Chulas y famosas eta El demonio (1999).
* El arpista ciego (2002).

### Katalanez

* La torre dels vicis capitals (1968).
* Onades sobre una roca deserta (1969).
* El dia que va morir Marilyn (1970).
* Món mascle (1971).
* Siro o la increada consciència de la raça (1972).
* La caiguda de l'imperi sodomita i altres históries herétiques eta Sadístic, esperpèntic i àdhuc metafísic (1976).
* Lilí Barcelona i altres travestís : tots els contes (1978).
* Tots els contes (1979).
* El sexe dels àngels (1992).
* Màrius Byron (1995).

## Ikus, gainera

* Katalanezko literatura
* Datuak: Q736990
* Multimedia: Terenci Moix / Q736990
# Terence Davies

Terence Davies (Kensington, Liverpool, 1945eko azaroaren 10a - Mistley, 2023ko urriaren 7a) ingeles aktore, zinema zuzendari, gidoilari eta eleberrigilea izan zen.

## Filmografia

* Children (1976 – film labur)
* Madonna and Child (1980 – film labur)
* Death and Transfiguration (1983 – film labur)
* The Terence Davies Trilogy (1984 – aurreko film laburren bilduma)
* Distant Voices, Still Lives (1988)
* The Long Day Closes (1992)
* The Neon Bible (1995)
* The House of Mirth (2000)
* Of Time and the City (2008)
* The Deep Blue Sea (2011)
* Sunset Song (2015)
* A Quiet Passion (2016)
* Benediction (2021)

## Idazlanak

* Hallelujah Now (1984), eleberria
* A Modest Pageant (1992), gidoi bilduma

## Kanpo estekak

* Webgune ofiziala (Ingelesez)
* Terence Daviesen IMDBko fitxa irakurgai (Ingelesez)
* Datuak: Q773523
# Terenos

Terenos Brasilgo udalerri bat da, Mato Grosso do Sul estatuan kokatua. 17.638 biztanle ditu 2.841,686 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q22067369
* Multimedia: Terenos / Q22067369
# Terence Rattigan

Sir Terence Mervyn Rattigan (Londres, Ingalaterra, 1911ko ekainaren 10a - Hamilton, Bermuda, 1977ko azaroaren 30a) ingelesezko idazlea izan zen.
Harrow eta Oxfordeko unibertsitateetan egin zituen ikasketak. Oso dramagile oparoa izan zen. Idatzi zituen obren artean aipagarriak dira French Without Tears (1936, Frantsesa ahalegin handirik gabe), The Winslow Boy (1946, Winslowtarren mutila), The Browning Version (1948, Browningen bertsioa), The Sleeping Prince (1953, Printze lotia), Separate tables (1954, Mahai bereiziak), The Prince and the Show-girl (1957, Printzea eta neska-dantzaria) eta Man and Boy (1963, Gizona eta gaztea).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q544627
* Multimedia: Terence Rattigan / Q544627
# Teremia Mare

Teremia Mare Errumaniako udalerri bat da, Timiș konderrian. 3.603 biztanle ditu, 83,66 kilometro koadroko azaleran banatuta.

## Herriak

Udalerrian honako herriak daude:
Teremia Mare $^{(en)}$ Nerău $^{(en)}$ Teremia Mică $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5059807
* Multimedia: Teremia Mare, Timiș / Q5059807
# Terence Young

Terence Young (jaiotza-izena: Stewart Terence Herbert Young; Shanghai, 1915eko ekainaren 20a - Cannes, 1994ko irailaren 7a) Britainia Handiko zinema-zuzendaria zen. Aitaren lanbidea zela kausa (polizia-komisarioa zen), Txinan jaio zen. Hasieran gerrako filmak egin zituen: They Were not Divided (1950); The Red Berets (1953, "Txapel gorriak"); gero, abenturazko eta historiazkoak: That Lady (1954); Storm Over The Nile (1955); Safari (1956); Zarak (1956). James Bonden filmei esker egin zen ospetsu: Dr. No (1962); From Russia With Love (1963); Thunderball (1965). Beste film batzuk: The Amorous Adventures of Moll Flanders (1965); Wait Until Dark (1967); Mayerling (1968); Cosa Nostra (1972).
Laurence Olivier zuzendu zuen Inchon (1981) eta The Jigsaw Man filmetan. Olivier eta Young adiskideak izan ziren 1943az geroztik, Olivierrek Henry V (1944) filma zuzentzea Youngi eskaini zionetik; Youngek ez zuen onartu.
Dorothea Bennett eleberrigilearekin ezkondu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Terence Young The Internet Movie Database-ren web-orrian
* Datuak: Q314882
# Terengganu

Terengganu (Jawi: ترڠڬانو; txinera tradizionalez: 登嘉樓; tamileraz: திரங்காணு) , lehen Trengganu edo Tringganu deitua, Malaysiako estatua da, Malaysiako penintsulan dagoena. Kuala Terengganu du hiriburua. 13.035 km² ditu eta 2017an 1.210.500 biztanle zituen.

## Barrutiak

| Barrutia | Azalera (km²) | Biztanleria (2006) | Hiriburua | Dentsitatea | Hiriburu historikoa |
| Besut | 1,233 | 145,324 | Kampung Raja | 118 | Kerandang (1890 - 1963) |
| Dungun | 2,736 | 159,996 | Kuala Dungun | 58 | Kuala Dungun & Pasir Raja (1911 - 1995) |
| Hulu Terengganu | 3,874 | 73,912 | Kuala Berang | 19 | Hulu Terengganu, Kuala Telemung, Penghulu Diman (1883 - 2009) |
| Kemaman | 2,536 | 174,876 | Chukai | 69 |
| Kuala Nerus | 398 | 200,000 | Kuala Nerus | 503 |
| Kuala Terengganu | 210 | 161,801 | Kuala Terengganu | 598 |
| Marang | 667 | 102,470 | Marang | 154 |
| Setiu | 1,304 | 61,907 | Bandar Permaisuri | 47 |

## Kanpo estekak

* Datuak: Q189701
* Multimedia: Terengganu / Q189701
# Domiziano II.a

DomizianoII.a (latinez: Domitianus; ? - c. 271) III. mendeko militar erromatarra, Erromatar Inperioko enperadore izendatua izan zena, ziurrenik Galiako iparraldean, 270. urtearen amaieran edo 271. urtearen hasieran, eta txanponak egin zituena bere aldarrikapena iragartzeko. Bere erregealdiak aste gutxi iraun zuen eta ez zuen babes militar edo politiko handirik lortu. Historiak usurpatzailetzat hartzen du Galietako Inperioaren barnean. Tetriko I.ak exekutatu zuen, edo, seguraski, bere tropek hil zuten.
* Datuak: Q265083
* Multimedia: Domitianus II / Q265083